[{"text_idx": "#000000", "text": "Cyfyr Gorky\u2019s gan Papur Wal"}, {"text_idx": "#000002", "text": "Mae\u2019n ymddangos fod y grw\u0302p Papur Wal wedi bod yn brysur yn gwrando ar gerddoriaeth Gorky\u2019s Zygotic Mynci yn ystod y cyfnod yma...gymaint felly nes cael eu hysbrydoli i fynd ati i recordio eu fersiwn eu hunain o un o ganeuon y grw\u0302p gwych o\u2019r Gorllewin."}, {"text_idx": "#000003", "text": "\u2018Spanish Dance Troupe\u2019 ydy\u2019r trac sydd wedi cael triniaeth arbennig gan Papur Wal. Ymddangosodd y ga\u0302n yn wreiddiol ar yr albwm o\u2019r un enw a ryddhawyd gan y Gorky\u2019s ym 1999 \u2013 chweched albwm y grw\u0302p hynod gynhyrchiol o Sir Ga\u0302r."}, {"text_idx": "#000004", "text": "\u201cAr o\u0302l treulio pythefnos o\u2019r lockdown yn gwrando ar Gorky\u2019s, penderfynom ni i neud cover o\u2019r ga\u0302n hon oddi ar yr albwm o\u2019r un enw\u201d meddai\u2019r band."}, {"text_idx": "#000005", "text": "\u201cDa ni\u2019n gobeithio fod \u2019na ddigon o fans Gorky\u2019s fel ni allan na ac isho wbath fel hyn yn ystod y cyfnod weird ma.\u201d"}, {"text_idx": "#000006", "text": "\u201cHoffwn ymestyn ein diolchiadau i holl aelodau Gorky\u2019s am fod yn fand mor anhygoel o ysbrydoledig a dylanwadol.\u201d"}]